Tožba, vložena 4. maja 2016 – Cop/EUIPO – Conexa (AMPHIBIAN)
(Zadeva T-215/16)
Jezik, v katerem je bila tožba vložena: nemščina
Stranke
Tožeča stranka: Cop Vertriebs GmbH (Aresing, Nemčija) (zastopnik: H. Hofmann, odvetnik)
Tožena stranka: Urad Evropske unije za intelektualno lastnino (EUIPO)
Druga stranka pred odborom za pritožbe: Conexa LLC (Wilmington, Delaware, Združene države)
Podatki o postopku pred EUIPO
Imetnik sporne znamke: druga stranka pred odborom za pritožbe
Zadevna sporna znamka: mednarodna registracija znamke, v kateri je imenovana Evropska unija „AMPHIBIAN“ – mednarodna registracija, v kateri je imenovana Evropska unija, št. 359 251
Postopek pred EUIPO: postopek za ugotovitev ničnosti
Izpodbijana odločba: Odločba četrtega odbora za pritožbe pri EUIPO z dne 7. marca 2016 v zadevi R 1984/2015-4
Tožbeni predlogi
Tožeča stranka Splošnemu sodišču predlaga, naj:
izpodbijano odločbo razveljavi ali spremeni;
odločbo oddelka za izbris v postopku izbrisa št. 9736 C z dne 14. septembra 2015 Urada Evropske unije za intelektualno lastnino (EUIPO) razveljavi ali spremeni;
EUIPO naloži plačilo stroškov;
določi rok za ustno obravnavo.
Navajani tožbeni razlog
Kršitev člena 7(1)(c) in posledično (b) Uredbe št. 207/2009.
____________